Rêxistina Weşîye ya Dinya (WHO) bi eşkerayîya nuştekîye da pêhesnayene ke nêweşêk yo ke herêma Hesekê ya binê kontrolê hukmatê Sûrîye de janê Korona tedawî dîyêne û bado zî ame berdene bi nêweşxaneyê Qamişlo 2ê nîsane de dinyaya xo bedilnaye.
Komîteya Weşîye ya Îdareyê Xoserî yê Rojawanî da zanayene ke no zanayîş înan dir nêameyo parekerdene. Komîteye ard ziwan ke hayîya înan nê mergî ra çîn a û înan zî eşkerayîye ra eşnawito û vat Rêxistina Weşîye ya Dinya zaf hole zana ke hukmatê Sûrîye derheqê vîrûsî de îdareyê xoserî de çîyêk pare nêkeno coka eke herême de nêweşîye vila bo berpirsîyarê naye  ê bi xo yê.
